पाएं अपने शहर की ताज़ा ख़बरें और फ्री ई-पेपरडाउनलोड करें
छात्रों की सहायता के लिए हेमचंद यादव विश्वविद्यालय ने हेल्पलाइन नंबर जारी किया है। इसमें लैंड लाइन नंबर 0788-2359100 है ही, इसके अलावा कुलसचिव, डिप्टी रजिस्ट्रार और अधिष्ठाता छात्र कल्याण के नंबर भी छात्रों की सहायता के लिए जारी किए गए हैं, ताकि परीक्षा के दौरान सामने आने वाली दिक्कतों का समाधान हो सके। इसमें छात्रों द्वारा अनर्गल प्रश्न किए जा रहे। इन नंबरों को डीयू ने वेबसाइट के साथ सोशल मीडिया में जारी किया है।
रजिस्ट्रार से भी पूछ रहे छात्र अनर्गल सवाल
एक छात्र का फोन आया हेल्पलाइन पर हैलो बोलते ही पूछा गया कि दुर्ग में पेइंग गेस्ट का कमरा कहां-कहां मिलेगा। कुलसचिव डॉ. सीएल देवांगन ने उन्हें बताया कि वह हेमचंद नहीं दुर्ग विवि के कुलसचिव हैं। तब उन्होंने परीक्षा और फार्म से संबंधित जानकारियां मांगी। उन्हें इसके संबंध में बताया गया। बाद में उस व्यक्ति ने उनसे अपनी गलती के लिए माफी भी मांगी। देवांगन ने माफ भी कर दिया।
परीक्षा से जुड़ी जानकारी दी जा रही हेल्पलाइन में
हेल्पलाइन नंबर में कालेजों के संचालकों, केंद्राध्यक्षों, छात्र-छात्राओं और परीक्षा से जुड़े सभी लोगों को परीक्षा आवेदन पत्र की त्रुटियां सुधारने, आवेदन पत्र की हार्ड कॉपी जमा करने की तिथि बाद में घोषित होने, परीक्षा की समय सारणी, उसकी टाइमिंग, उत्तर पुस्तिका जमा करने की तिथि निर्धारित नहीं होने समेत परीक्षा से संबंधित सभी प्रकार की जानकारियां दी जा रही हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn